Výsledky zápasov BAM Poprad! 19. – 20.5.201820. mája 2018
Za nami úspešné Majstrovstvá Slovenska mladších žiačok!5. júna 2018
Naše najstaršie mládežnícke družstvo kadetiek si s trénerom Jánom Hrickom vybojovalo postup do TOP štvorky! Dievčatá nemali do posledného hracieho kola jasné, kto si zahrá vytúžené Final Four. Nakoniec v kľúčovom zápase proti Trnave vyhrali rozdielom siedmych bodov a tak si zabezpečili účasť na Majstrovstvách Slovenska. "Posledná výhra v s Trnave nám zabezpečila postup na MSR. Na tento zápas sme sa dôkladne pripravovali a makali celý týždeň. A drina stála za to! Boli to neopísateľné pocity, ktoré prajem každému jednému. Slzy šťastia a tanec po dôležitej výhre nesmeli chýbať," ☺ skonštatovala kapitánka družstva Emka Rodáková.
Dievčatá si od septembra krok po kroku budovali postup na tento záverečný turnaj. Každodenný tréningový proces a 32 odohratých zápasov im umožnilo boj o zlato v kategórii Kadetiek. "Nerodilo sa to ľahko. Bola to práca celého tímu počas celej sezóny. Mierne sme si ho skomplikovali prehrou s Trnavou doma v nadstavbe. No tím ukázal charakter a mentálnu silu práve v tom poslednom a rozhodujúcom zápase o postup. Túžba po finále a nasadenie nam otvorili bránu do Final Four. Príprava na posledné tri zápasy sezóny je plnom prúde. Doťahujeme detaily, veľa pracujeme s loptou a strieľame. Chceme byť pripravení nielen po basketbalovej stránke, ale aj po psychickej. Je to turnaj, kde mentálna stránka vplýva na výkony hráčok oveľa viac ako v iných zápasoch. Očakávame náročné súboje a dobrú atmosféru. Každý môže byť víťaz, teda aj my. Bude to o momentálnej forme, psychickej vyrovnanosti a túžbe zvíťaziť. Velmi sa na záverečný turnaj tešíme a chceme sa ukázať v plnej kráse. Verím svojmu tímu a na turnaj pravom patríme," zhodnotil tréner Hricko.
Kika Smoleňáková, neskrývala radosť po zápase s Trnavou a verí, že si Popradčania počas posledného májového víkendu nájdu cestu do Angels Arény. "Postup na MSR pre nás všetky znamená strašne veľa. Dostať sa do najlepšej 4 nebolo vôbec jednoduché, ale tie nervy počas zápasov a hodiny odmakané v telocvični stáli za to. Určite sme sa tam dostali zaslúžene a presne to chceme na majstrovstvách dokázať. Dáme do toho naše maximum a samozrejme si to tam ideme hlavne užiť . Pevne verím, že na tribúne uvidíme čo najviac našich fanúšikov. Držte nám palce."
Naše dievčatá už v piatok cestujú do Košíc na Majstrovstvá Slovenska! Trénerovi Hrickovi a jeho zverenkyniam držíme palce, nech vrchol sezóny dopadne podľa ich predstáv! Fandíme BAMPáčkam!!!
Piatok, 25.5.2018 o 18.00 Young Angels Košice – BAM Poprad
Sobota, 26.5.2018 o 15.30 BAM Poprad – BK Lokomotíva Sereď
Nedeľa, 27.5.2018 o 9.00 BK ŠKP 08 Banská Bystrica – BAM Poprad